Saleng Luango pievų nacionalinis parkas

Saleng Luango pievų nacionalinis parkas (taj. อุทยานแห่งชาติทุ่งแสลงหลวง) – nacionalinis parkas šiaurės Tailande, Fitsanuloko ir Fetčabuno provincijose. Parkas įkurtas 1963 m. spalio 29 d. Vieta Parkas užima 1 262,40 km², apima Vangthongo (Wang Thong), Nakhonthajo (Nakhon Thai) ir Noenmaprango (Noen Maprang) Fitsanuloko bei Khaokho (Khao Kho) ir Vangpono (Wang Pon) Fetčabuno apylinkes, 50 km į rytus nuo provincijos centro Fitsanuloko. Flora ir fauna Saleng Luango pievų nacionaliniame parke vyrauja drėgni visžaliai, lapuočių ir mišrūs miškai. Iš retų augalų parke sutinkama: tankiažiedis ąžuolūnas (Lithocarpus densiflorus), aukštasis sparnenis (Dipterocarpus alatus), vietinis mangas, kvapioji hopėja (Hopea odorata), Pometia pinnata, didysis tikmedis (Tectona grandis), Afzelia xylocarpa, Vietnaminė pušis (Pinus merkusii), stambiavaisis koralmedis (Pterocarpus macrocarpus) ir kt. Parke gyvena: Indijos muntjakas, azijinis dramblys (Elephas maximus), indinis zambaras, indokininis tigras, šernas, makakos, laibaliemenės beždžionės, malajinė civeta bei įvairūs paukščiai. Įžymiausios vietos Kaengsopa (Kaeng Sopa) krioklys (16°52′17.5″ š. pl. 100°50′07.1″ r. ilg.). Pojo (Poi) krioklys (16°50′40.9″ š. pl. 100°45′01.6″ r. ilg.). Sridito (Sri Dit) krioklys (16°37′46.4″ š. pl. 100°56′23.6″ r. ilg.). Apžvalgos aikštelė iš kurios atsiveria nuostabus vaizdas į parką (16°34′37.3″ š. pl. 100°52′47.6″ r. ilg.). Išnašos Nuorodos Parko svetainė Archyvuota kopija 2016-03-26 iš Wayback Machine projekto. Tailando nacionaliniai parkai Archyvuota kopija 2013-05-23 iš Wayback Machine projekto.